Skóli Ísaks Jónssonar

Páskafrí
2022-04-09 - 2022-04-18
Páskafrí. Síðasti kennsludagur fyrir páska er miðvikudagurinn 6. apríl. Opið verður í Sólbrekku mánudaginn 11., þriðjudaginn 12. og miðvikudaginn 13. apríl fyrir þau 5 ára börn sem ekki byrja í páskafríi strax

Sólbrekka opin
2022-04-11 - 2022-04-13
Opið verður í Sólbrekku mánudaginn 11., þriðjudaginn 12. og miðvikudaginn 13. apríl fyrir þau 5 ára börn sem ekki byrja í páskafríi strax

Fyrsti skóladagur eftir páska
2022-04-19
Fyrsti skóladagur eftir páska er þriðjudagurinn 19. apríl og hefst venju samkvæmt kl. 8:30 og morgungæslan opnar 7:30.

Sumardagurinn fyrsti
2022-04-21
Sumardagurinn fyrsti er fimmtudaginn 21. apríl og er almennur frídagur.

Ársfundur Skóla Ísaks Jónssonar
2022-04-26
Ársfundur Skóla Ísaks Jónssonar verður haldinn þriðjudaginn 26. apríl kl. 17:30 á sal skólans. Allir foreldrar/forráðamenn eru hvattir til að mæta.

Skipulagsdagur
2022-05-13
Skipulagsdagur verður föstudaginn 13. maí. Engin starfsemi er í Sunnuhlíð né Sólbrekku þennan dag.

Leikjadagur
2022-05-21
Leikjadagur verður föstudaginn 21. maí. Farið verður á Miklatún og farið í leiki sem Matti krull, Baldur og Kristinn íþróttakennarar skipuleggja. Við færum daginn til ef veðrið verður eitthvað að stríða okkur.

Uppstigningadagur
2022-05-26
Uppstigningadagur er fimmtudaginn 26. maí og er almennur frídagur.

Annar í hvítasunnu
2022-06-06
Annar í hvítasunnu er mánudaginn 6. júní og er almennur frídagur.

Síðasti kennsludagur og skólaslit
2022-06-08
Síðasti kennsludagur er miðvikudagurinn 8. júní. Þessi dagur er hefðbundinn skóladagur. Skólaárinu lýkur með skólaslitum kl 13:30 og þá er foreldrar/forráðamenn og fjölskyldur velkomnar í skólann að hlýða á tröppusöng. Við sendum nánara skipulag þegar nær dregur. Engin frístund er að skólaslitum loknum.

Sumarskólinn hefst
2022-06-13
Sumarskólinn hefst mánudaginn 13. júní.

Skipulagsdagur
2022-08-15 - 2022-08-19
Skipulagsdagar fyrir komandi skólaár 2022-23 eru dagana 15. – 19. ágúst.

Fyrsti skóladagur 6-9 ára barna
2022-08-22
Fyrsti skóladagur 6-9 ára barna skólans er mánudaginn 22. ágúst. Þennan dag hefst kennsla skv. stundaskrá kl 8:30

Fyrsti skóladagur 5 ára barna
2022-08-26
Fyrsti skóladagur 5 ára barna skólans er föstudagurinn 26. ágúst.

Dagur læsis
2022-09-08
Dagur læsis er fimmtudaginn 8. september.

Sundkennsla hefst
2022-09-13
Sundkennsla hefst þriðjudaginn 13. september í 6-9 ára bekkjum.
Að venju verður nemendum okkar fylgt í gegnum klefana og aðstoðuð og þjálfuð við að bjarga sér sjálf í sundferðum. 6 ára fá sérstaka fylgd í fyrstu vikuna með umsjónarkennurunum sínum, til að skoða sig um og átta sig á hvernig þetta gengur allt saman fyrir sig.

ÍSÍ hlaupið
2022-09-16

Bekkjarmyndatökur
2022-09-21 - 2022-09-23
Bekkjamyndir verða teknar 21.-23. september.
Miðvikudagur 21. sept: 7 ára og 8 ára
Fimmtudagur 22. sept: 5 ára
Föstudagurinn 23. sept: 6 ára og 9 ára

Foreldradagur
2022-10-11
Foreldradagur er þriðjudaginn 11. október. Þann dag fara fram einstaklingsviðtöl foreldra við kennara. Kennararnir hafa þegar haft samband við foreldra/forráðamenn og boðið viðtalstíma. Athugið að á foreldradegi er engin kennsla og ekki starfsemi í Sunnuhlíð né Sólbrekku.

Bleikur dagur
2022-10-14
Október er mánuður Bleiku slaufunnar, árvekni- og fjáröflunarátaks Krabbameinsfélags Íslands gegn krabbameinum hjá konum. Krabbameinsfélag Íslands biður alla landsmenn um að klæðast einhverju bleiku föstudaginn 14. október eða hafa bleikan lit í fyrirrúmi þann dag. Með því sýnum við samstöðu í baráttunni. Okkur langar því að hvetja nemendur og starfsfólk Ísaksskóla til að koma í einhverju bleiku í skólann föstudaginn 14. október.

Vetrarfrí
2022-10-21 - 2022-10-25
Vetrarfrí er föstudaginn 21., mánudaginn 24. og þriðjudaginn 25. október. Athugið að í vetrarfríinu er engin kennsla og ekki starfsemi í Sunnuhlíð. Sólbrekka verður opin fyrir 5 ára börn sem ekki taka vetrarfrí.

Alþjóðlegi bangsadagurinn
2022-10-28
Alþjóðlegi bangsadagurinn er 27. október ár hvert. Við höldum upp á hann föstudaginn 28. október. Nemendur mega koma með bangsa (tuskudýr) sem passa í skólatöskuna og jafnframt vera með þá í söng á sal en ekki í frímínútum.

Vinavika
2022-10-31 - 2022-11-04
Vinavika verður 31. október-4. nóvember.

Dagur íslenskrar tungu
2022-11-16
Dagur íslenskrar tungu er miðvikudaginn 16. nóvember. Við höldum upp á daginn og fáum góða gesti í hús.

Skipulagsdagur
2022-11-18
Skipulagsdagur verður föstudaginn 18. nóvember. Engin starfsemi er í Sunnuhlíð né Sólbrekku þennan dag.

Fyrsti í aðventu
2022-11-25
Fyrsti sunnudagur í aðventu er 27. nóvember. Við kveiktum á fyrsta kerti aðventukransins föstudaginn 25. nóvember.

Kirkjuferð
2022-12-07
Kirkjuferð er miðvikudaginn 7. desember. Sr. Helga Soffía Konráðsdóttir tekur á móti nemendum, starfsfólki og foreldrum kl. 9:00 í Háteigskirkju. Lagt verður af stað frá skólanum kl. 8:30 stundvíslega. Börnin eiga að vera klædd eftir veðri því lagt er af stað frá skólanum og gengið til kirkju fljótlega eftir að hringt er inn. 5 ára bekkirnir fara fyrstir og síðan koll af kolli. Kirkjubekkir eru fráteknir fyrir hvern bekk skólans. Aðstandendur eru velkomnir í kirkjuna en taka sér sæti aftan við börnin í kirkjunni og á hliðarbekkjum.
Þeir foreldrar/forráðamenn sem vilja ekki að börnin þeirra fari í kirkjuna geta haft samband við Láru á skrifstofunni eða umsjónarkennarann. Allir verða komnir til baka í skólann um kl. 10.

Jólasveinahúfudagur
2022-12-09
Jólasveinahúfudagur verður föstudaginn 9. desember. Þá mega allir nemendur koma með húfuna í skólann.

Litlu jólin
2022-12-19
Litlu jólin eru mánudaginn 19. desember í skólastofum. Þann dag er venjulegur kennsludagur en nemendur mega koma með smákökur og drykkjarföng í fernum (röradrykk) í aukanesti. Ekkert gos er leyfilegt.

Jólatrésskemmtanir
2022-12-20
Jólatrésskemmtanir eru þriðjudaginn 20. desember. Hið fyrra frá kl. 10:00-11:30 (mæting kl. 09:45) og hið seinna frá kl. 12:00-13:30 (mæting kl. 11:45). Nemendur safnast saman í skólastofunum sínum og ganga svo með sínum kennara að trénu í salnum. Engin kennsla eða gæsla er þennan dag og því miður er ekkert pláss fyrir foreldra eða vini á þessum jólatrésskemmtunum.
Kl. 10:00-11:30
5 ára EE
5 ára BP
6 ára MBD
6 ára IHJ
7 ára SÓL
8 ára KF
9 ára BVK
Kl. 12:00-13:30
5 ára II
5 ára ÞEK
6 ára HÞ
7 ára AO
7 ára ALH
8 ára EBH
9 ára MÓH
